Transneptūna objekts

Transneptūna objekts ir Saules sistēmas debess ķermenis, kura orbīta atrodas tālāk par Neptūna orbītu jeb tālāk par 30 AU no Saules.

Transneptūna objekti veido Koipera joslu, izkliedēto disku un Orta mākoni.Classifying Solid Planetary Bodies

Pirmais atklātais transneptūna objekts (TNO) bija pundurplanēta Plutons, kuru 1930. gadā atklāja amerikāņu astronoms Klaids Tombo. Nākamo TNO atklāja tikai 1992. gadā, tas bija klasiskais Koipera joslas objekts (15760) Albion () jeb kjubivano,I.Vilks Astronomijas vārdnīca, LU Akadēmiskais apgāds, 2014,  kuru atklāja Deivids Džūits (David C. Jewit) un Džeina Lū (Jane X.Luu) ar 2,2 m teleskopu Maunakea kalna virsotnē.Zvaigžņotā debess, 2006/07 Ziema 2015. gada februārī jau bija zināmi vairāk kā 1650 transneptūna objekti.JPL Small-Body Database Search Engine orbital class (TNO) Lielākie zināmie transneptūna objekti ir Erīda, Plutons, Makemake, Gunguns,  Haumeja, Kvavars, Sedna, Orks, Máni un Salacija.

 Klasifikācija 
Transneptūna objektus iedala vairākās grupās pēc attāluma no Saules un orbītu parametriem:
 Koipera joslas objekti — objekti ar vidējo attālumu no Saules starp 30 un 55 AU, ar gandrīz riņķveida orbītām un nelielu orbītas slīpumu pret ekliptiku. Koipera joslas objektus sīkāk iedala:
 Rezonantie Koipera joslas objekti — atrodas noteiktā rezonansē ar Neptūnu. Sastopami objekti ar 4:3; 5:3 un 2:1 rezonansēm, bet visvairāk ir objektu ar 3:2 rezonansi. Šeit pieder arī Plutons un objektus ar šādu rezonansi sauc par plutino.
 Klasiskie Koipera joslas objekti — tiem nav rezonanses ar Neptūnu un tie pārvietojas pa gandrīz riņķveida orbītām. Šeit pieder Albion, Kvavars un Makemake.
Izkliedētā diska objekti — tālāki objekti ar ļoti eliptiskām  un slīpām orbītām. Lielākais grupas pārstāvis ir pundurplanēta Erīda.
Nošķirtie objekti — objekti, kuru perihēliji atrodas ārpus Neptūna gravitācijas ietekmes. Pašreiz ir zināmi vismaz 9 šādi objekti.Dynamical classification of trans-neptunian objects: Probing their origin, evolution, and interrelation Daži avoti šeit pieskaita Sednu.
Orta mākoņa objekti — atrodas Orta mākonī  apmēram 2 000 līdz 100 000 AU attālumā no Saules. Mākoņa robežas precīzi nav zināmas. Pie iekšējā Orta mākoņa objektiem  pieder Sedna un .

 Skatīt arī 

 Devītā planēta 
 Izkliedētais disks
 Koipera josla
 Neptūns (planēta)
 Orta mākonis

 Atsauces 

 Ārējās saites 

Kategorija:Transneptūna objekti